# Gos llebrer

Els gossos llebrers són gossos de caça que fonamentalment cacen per la rapidesa i la vista, en lloc d'ensumar i resistir com fan altres gossos. Són un conjunt de races de gossos, la constitució física dels quals els fa estar molt ben dotats per a la cursa (cursa de llebrers), en la qual poden assolir una gran velocitat. La majoria són més alts que llargs, tenen el cap llarg i estret i les orelles en rosa o semierectes i tenen un gran sentit de la vista al contrari que la majoria de les races de gos. Se solen utilitzar per a la caça major en gossades i per a la caça del conill i de la llebre.

## Característiques

Aquests gossos s'especialitzen a perseguir la presa, mantenint-la a la vista, i ultrapassant-la per la seva gran rapidesa i agilitat.
El típic gos llebrer ha de ser dolicocèfal. La seva forma pot crear la il·lusió que el seu cap és més llarg que el normal. La dolicocefàlia és realment una característica dels llops i altres animals carnívors silvestres, i està relacionada amb la necessitat d'una visió estereoscòpica en la cacera. Per raons desconegudes, la majoria d'animals domesticats incloent-hi els gossos (que no siguin els llebrers) s'han tornat braquicefàlics i han parcialment perdut aquest aspecte del camp de visió i tenen una velocitat de 90 km/h.

## Història

Els gossos llebrers com els Saluki han existit com a mínim des de fa 5.000 anys, ja apareixen a Sumer fa uns 7000 - 6000 aC. La primera descripció d'un llebrer es troba a l'obra d'Arrià Cynegeticus, del segle II dC.

## Races

La Federació Cinològica Internacional reuneix a les diferents races de llebrers en el Grup X. Aquest grup està dividit en tres seccions: Llebrers de pèl llarg o ondulat, llebrers de pèl dur i llebrers de pèl curt.

### Secció 1: Llebrers de pèl llarg o ondulat

* Llebrer afganès
* Saluki
* Borzoi o llebrer rus

### Secció 2: Llebrers de pèl dur

* Llebrer irlandès
* Llebrer escocès o deerhound

### Secció 3: Llebrers de pèl curt

* Llebrer espanyol
* Llebrer anglès
* Whippet
* Llebrer italià
* Llebrer hongarès
* Azawakh
* Sloughi
* Llebrer polonès

## Vegeu també

* Cursa de llebrers
* Raça de gos
* Podenc

## Referències

* ↑ «AKC - Saluki History». Arxivat de l'original el 2012-11-05. [Consulta: 2 febrer 2009].
* Roberts T, McGreevy P, Valenzuela M (2010) "Human Induced Rotation and Reorganization of the Brain of Domestic Dogs". PLoS ONE 5(7): e11946. doi:10.1371/journal.pone.0011946
* Gacsi M, McGreevy P, Kara E, Miklosi A (2009) Effects of selection for cooperation and attention in dogs. Behavioural and Brain Functions 5: 31
* McGreevy PD, Brueckner A, Thomson PC, Branson NJ (2010) Motor laterality in four breeds of dog. Journal of Veterinary Behavior: Clinical Applications and Research
* AKC - Saluki History
* Bauer, M., & Lemo, N. The origin and evolution of Dalmatian and relation with other Croatian native breeds of dog, Revue de Médecine Véterinaire 2008. 159(12):618-623

## Bibliografia addicional

* Almirall, Leon V. Canines and Coyotes. Caldwell, Id.: The Caxton Printers, Ltd., 1941.
* Anderson, John Kinlock. Hunting in the Ancient World. University of California Press 1985
* Belkin, Dan. "The Functional Saluki: Lessons from the Coursing Field" Arxivat 2012-12-26 a Wayback Machine.. Field Advisory News, November/December 1993.
* Brown, Curtis. Dog Locomotion and Gait Analysis. Wheat Ridge, Colo.: Hoflin Publishing, 1986.
* Burnham, Pat Gail. "Rhodesian Ridgebacks, and the Question of What is a Sighthound?". Field Advisory News, March/April 1992.
* Como, Denise. Sighthounds Afield: The Complete Guide to Sighthound Breeds & Amateur Performance Events (With a Comprehensive Chapter on Adopted Ex-Racing Greyhounds). Bloomington, Ind.: AuthorHouse, 2004. ISBN 1418438227.
* Copold, Steve. The Complete Book of Coursing: Hounds, Hares & Other Creatures, rev. & expanded 2nd ed. Wheat Ridge, Colo.: Hoflin Publishing, 1996.
* Copold, Steve. Hounds, Hares & Other Creatures: The Complete Book of Coursing (1st ed.). Arvada, Colo.: D. R. Hoflin, 1977 (1996).
* Cunliffe, Juliette. Popular Sight Hounds. London: Popular Dogs Publishing Co. Ltd., 1992. ISBN 0091750253.
* Dansey, William. Arrian On Coursing: the Cynegeticus. London: J. Bohn, 1831 «Enllaç».
* Grant-Rennick, Richard (ed.). Coursing: The Pursuit of Game with Gazehounds. Saul, Gloucestershire: The Standfast Sporting Library, 1977. ISBN 0950214892.
* Hawkins, Richard. "What Is A Sighthound". Dogs In Canada, April 2006.
* Hawkins, Richard. "Sighthound Identity". The Performance Sighthound Journal, July-September 2007
* Hull, Denison B. Hounds and Hunting in Ancient Greece. Chicago: University of Chicago Press 1964
* Miller, Constance O. Gazehounds: The Search For Truth. Wheat Ridge, Colo.: Hoflin Publishing, 1988.
* Phillips, A.A., and M.M. Willcock, (eds.). Xenophon & Arrian On Hunting with Hounds. Oxford: Aris & Phillips, 1999. ISBN 0856687065.
* Recum, Andreas F. von, Hunting With Hounds in North America. Gretna: Pelican Publishing Co. 2002. ISBN 1-58980-043-5
* Russell, Joanna. All about Gazehounds. London: Pelham, 1976. ISBN 0720709261.
* Salmon, M. H. ("Dutch"). Gazehounds & Coursing. St. Cloud, Minn.: North Star Press, 1977. ISBN 0878390243.
* Salmon, M. H. ("Dutch"). Gazehounds & Coursing: The History, Art, and Sport of Hunting with Sighthounds, Rev. and expanded 2nd ed. Silver City, N.M.: High-Lonesome Books, 1999. ISBN 0944383491.

## Enllaços externs

* UKC Dog Groups Arxivat 2009-10-16 a Wayback Machine.